《山中菊花 其一》
明代·释古易

为爱高秋意，亭亭水一湄。寒光难入谱，秀色自成篱。

逸士分栽处，闲僧采服时。山居真不易，相对足栖迟。

作者简介：古易，字别行。番禺人。俗姓崔。族本儒家，与从父广慈大师同师天然老和尚。逮终养后，挈其妇与一女一子相继禀具。初为雷峰殿主，迁典客，寻掌书记。尊礼旋庵湛公，恩如父子。临化以手枕卧，顺适而终。清道光《广东通志》卷三二八有传。